text: Nye landmænd springer ud
  27 januar 2012 kl. 17.53
  65 elever på Gråsten Landbrugsskole fik fredag bevis på, at de er faglærte landmænd.
  De nye landmænd springer ud til en usikker fremtid i et gældsplaget erhverv, men de tror på, at de nok skal overleve med mod og energi.
  - Jeg vil gerne have min egen bedrift, selv om det med pengene godt kan virke afskrækkende, men med den rigtige ejendom og det rette mandskab, så skal det nok gå, siger landmand Michelle Bay.
  Hun var så spændt på at få sit bevis, at hun ikke havde sovet hele natten.
  De nye landmænd kan se frem til at skulle forrente mellem 15 og 20 millioner kroner, når de køber en ejendom.
  